[{"text_idx": "#000001", "text": "Ym mis Ionawr 2021, arweiniodd Dr Louise Roberts y gwaith o gyd ddatblygu a lansio siarter gyda\u2019r bwriad o wneud newid ystyrlon i rieni sydd yn y system ofal neu sydd i fod i adael y system ofal yn fuan."}, {"text_idx": "#000002", "text": "Ers hynny, mae Dr Louise Roberts, Dr Dawn Mannay a minnau wedi bod yn gweithio ar gyd ddatblygu adnoddau pellach i hyrwyddo\u2019r siarter a rhannu straeon rhieni sydd a\u0302 phrofiad o ofal."}, {"text_idx": "#000003", "text": "Rydym wedi gwneud llawer o gynnydd o ran rhannu\u2019r siarter ar draws Cymru ac yn ehangach, mae rhai o\u2019r uchafbwyntiau\u2019n cynnwys:"}, {"text_idx": "#000004", "text": "Rydym wedi gwneud cynnydd rhagorol yng Nghymru ac mae map sy\u2019n dangos pwy sydd wedi neu yn y broses o fabwysiadu\u2019r siarter ar gael yma."}, {"text_idx": "#000005", "text": "Rydym wedi mynychu nifer o Baneli Magu plant Corfforaethol, cyfarfodydd gyda\u2019r Gwasanaethau Cymdeithasol a chyfarfodydd ehangach gyda thimau iechyd i rannu\u2019r adnoddau.\nRhoddodd Dr Louise Roberts ac un o\u2019n rhieni gyda phrofiad o ofal, a oedd yn allweddol i ddatblygu\u2019r adnoddau, dystiolaeth i Bwyllgor Deisebau\u2019r Senedd. Fel rhan o\u2019u hadroddiad maent wedi cynghori awdurdodau lleol yng Nghymru i arwyddo\u2019r siarter."}, {"text_idx": "#000006", "text": "Rydym wedi bod yn gweithio gyda sefydliadau yn Lloegr, yr Alban, Gogledd Iwerddon a\u2019r Eidal gyda\u2019n siarter. Rydym wedi cynnal ymgynghoriadau a\u0302 rhieni ym mhob un o\u2019r gwledydd. Gyda gwaith yn mynd yn ei flaen i addasu a hyrwyddo\u2019r siarter yn eu cyd-destunau eu hunain."}, {"text_idx": "#000007", "text": "Yn y rhan newydd hon o\u2019r prosiect, a ddechreuwyd ym mis Ionawr 2022, rydym wedi partneru gyda Voices From Care Cymru, NYAS Project Unity a grw\u0302p Ohana o LA Swydd Hertford. Aethom ati i greu rhai darluniau o negeseuon allweddol i\u2019w hychwanegu at ein siwt o adnoddau sydd ar gael ar ( . Gyda\u2019r bwriad o adeiladu ar ymchwil Louise a datblygiad y siarter gwnaethom gynnal nifer o sesiynau ar-lein ac wyneb yn wyneb gyda phob un o\u2019r grwpiau. I ddechrau, gwnaethom rannu\u2019r siarter a chlywed yr hyn yr oeddent yn meddwl oedd bwysicaf i\u2019w ddweud wrth eu rhieni corfforaethol. Roedd pob sesiwn yn adeiladu ar yr un flaenorol ac yn raddol fe ddechreuon ni ffurfio rhai negeseuon drafft allweddol y gallem eu mireinio a\u2019u blaenoriaethu."}, {"text_idx": "#000008", "text": "Yn syml, nid oes unrhyw ffordd y gallem fod wedi gwneud y gwaith hwn heb haelioni cefnogaeth ac amser gan ein rhieni ymroddedig gyda phrofiad o ofal a\u2019u sefydliadau cymorth. Mae wedi bod yn brofiad gostyngedig a gwobrwyol wrth weithio ar draws yr holl grwpiau hyn gyda rhieni mor ymroddedig sydd a\u0302 phrofiad o ofal yn codi llais i herio stigma a gwahaniaethu. Mae wedi bod yn bleser gweithio mewn partneriaeth a\u0302 nhw i guradu negeseuon ac i rannu\u2019r darluniadau terfynol."}, {"text_idx": "#000009", "text": "Rydym yn falch iawn o allu lansio\u2019r darluniau newydd hyn fel rhan o\u2019n prosiect #MessagesToCorporateParents. Rydym yn gobeithio y bydd y rhain yn dod a\u0302 rhai o\u2019r straeon a glywsom a rhai o ymrwymiadau allweddol y siarter yn fyw."}, {"text_idx": "#000010", "text": "Fel rhan o\u2019n gwaith ar y prosiect hwn rydym yn hapus i\u2019r adnoddau hyn gael eu rhannu a\u2019u defnyddio\u2019n eang. Rydym bob amser yn barod i drefnu i siarad am eu datblygiad neu eu bwriadau gyda gwasanaethau neu sefydliadau pe byddai hyn yn ddefnyddiol. Cysylltwch a\u0302 Dr Louise Roberts neu fi i siarad ymhellach neu gadewch ychydig o adborth i ni yma."}, {"text_idx": "#000011", "text": "Diolch yn fawr iawn i\u2019n partneriaid:"}]